
BIRŽŲ RAJONO SAVIVALDYBĖS ADMINISTRACIJOS DIREKTORIUS

	
ĮSAKYMAS

	


TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ BIRŽŲ RAJONO SAVIVALDYBĖS GYVENAMOSIOSE VIETOVĖSE TAISYKLIŲ PATVIRTINIMO

2018 m. rugsėjo 14 d.   Nr. A- 665
Biržai



Vadovaudamasi Lietuvos Respublikos vietos savivaldos įstatymo 29 straipsnio            8 dalies 2 punktu ir Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės vykdymo tvarkos aprašo, patvirtinto Lietuvos Respublikos Vyriausybės 2018 m. balandžio 4 d. nutarimu Nr. 321 „Dėl Lietuvos Respublikos triukšmo valdymo įstatymo įgyvendinimo“, 6 punktu,
t v i r t i n u Triukšmo šaltinių valdytojų, kurie nėra ūkio subjektai, planinių patikrinimų Biržų rajono savivaldybės gyvenamosiose vietovėse taisykles (pridedama).



Administracijos direktoriaus pavaduotojas,                                                        
l. e. Administracijos direktoriaus pareigas                                                           Audris Mukas

















Parengė

Virgilijus Kulbis
2018-09-10

PATVIRTINTA
Biržų rajono savivaldybės administracijos direktoriaus 2018 m. rugsėjo 14 d. įsakymu
Nr. A- 665

TRIUKŠMO ŠALTINIŲ VALDYTOJŲ, KURIE NĖRA ŪKIO SUBJEKTAI, PLANINIŲ PATIKRINIMŲ BIRŽŲ RAJONO SAVIVALDYBĖS GYVENAMOSIOSE VIETOVĖSE TAISYKLĖS

I. BENDROSIOS NUOSTATOS

1. Triukšmo šaltinių valdytojų, kurie nėra ūkio subjektai, planinių  patikrinimų taisyklės (toliau – Taisyklės) nustato statybos darbus gyvenamosiose patalpose ir gyvenamosiose teritorijose atliekančių triukšmo šaltinių valdytojų, kurie nėra ūkio subjektai, planinių patikrinimų atlikimo tvarką ir trukmę, planuojamų tikrinti triukšmo šaltinių valdytojų, kurie nėra ūkio subjektai, sąrašų (toliau – Sąrašas) sudarymo kriterijus.
2. Taisyklių tikslas – reglamentuoti veiklos, kurią vykdant gyvenamosiose patalpose ir teritorijose skleidžiamas triukšmas, valdymą, siekiant apsaugoti žmonių sveikatą bei aplinką nuo neigiamo triukšmo poveikio ir užtikrinti žmonių gyvenimo kokybę.
3. Taisyklėse vartojamos sąvokos:
3.1. Triukšmas – nepageidaujami arba žmogui kenksmingi išoriniai garsai, kuriuos sukuria žmonių veikla.
3.2. Triukšmo prevencija – priemonių, mažinančių triukšmo šaltinių įvairovę ir (ar) skaičių, užkertančių kelią viršyti triukšmo ribinius dydžius ir (ar) mažinančių triukšmo šaltinių garso slėgio, galios, stiprumo, energijos lygius, įgyvendinimas.
3.3. Triukšmo šaltinio valdytojas, kuris nėra ūkio subjektas – triukšmo šaltinio savininkas arba kitas fizinis asmuo, teisėtai valdantis triukšmo šaltinį.
3.4. Triukšmo šaltinis – bet koks įrenginys ar objektas, kuris kelia (skleidžia) triukšmą.
3.5. Gyvenamoji teritorija – teritorija, kuri pagal teritorijų planavimo dokumentuose ar žemės valdos projektuose nustatytą žemės naudojimo būdą laikoma vienbučių ir dvibučių gyvenamųjų pastatų teritorija arba daugiabučių gyvenamųjų pastatų ir bendrabučių teritorija.
3.6. Gyvenamosios patalpos – patalpos, kurios pagal nekilnojamojo turto kadastre įrašytus duomenis laikomos gyvenamosios paskirties patalpomis.
3.7. Institucija – savivaldybės vykdomoji institucija, kiti pavaldūs viešojo administravimo subjektai, vykdantys Lietuvos Respublikos triukšmo valdymo įstatymo (toliau – Triukšmo valdymo įstatymas) 13 straipsnio 2 dalies 9 punkte nurodytą triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolę.
4. Kitos Taisyklėse vartojamos sąvokos atitinka Lietuvos Respublikos nekilnojamojo kadastro įstatyme, Lietuvos Respublikos statybos įstatyme, Lietuvos Respublikos triukšmo valdymo įstatyme ir kituose nekilnojamųjų daiktų registravimą, statybą, teritorijų planavimą, triukšmo valdymą ir viešąjį administravimą reglamentuojančiuose įstatymuose, Lietuvos Respublikos Vyriausybės nutarimuose vartojamas sąvokas.



II. TRIUKŠMO ŠALTINIŲ VALDYTOJŲ SĄRAŠO SUDARYMO KRITERIJAI

5. Sąrašas sudaromas atsižvelgus į tikrintinų triukšmo šaltinių valdytojų, kurie nėra ūkio subjektai, atrankos kriterijus:
5.1. statybos darbų rūšį, darbų pobūdį;
5.2. numatomų statybos, remonto darbų terminus;
5.3. numatomus naudoti triukšmo šaltinius;

III. PLANINIŲ PATIKRINIMŲ ATLIKIMO TVARKA IR TRUKMĖ

6. Triukšmo šaltinių valdytojai, kurie nėra ūkio subjektai, planuojantys statybos, remonto, montavimo darbus gyvenamosiose patalpose ir gyvenamosiose vietovėse, privalo ne vėliau kaip prieš 7 kalendorines dienas iki šių darbų pradžios raštu pateikti Institucijai nustatytos formos pranešimą (Taisyklių 1 priedas), kuriame turi būti nurodoma:
6.1. informacija apie triukšmo šaltinių naudojimo vietą;
6.2. planuojamas triukšmo lygis ir jo trukmė per parą;
6.3. triukšmo mažinimo priemonės;
6.4. darbų atlikimo terminas.
7. Nepateikus Taisyklių 6 punkte nurodyto pranešimo darbai negali būti pradėti, o jau pradėti darbai turi būti nedelsiant nutraukti.
8. Institucija, gavusi pranešimą apie planuojamus statybos, remonto, montavimo darbus gyvenamosiose vietovėse įvertina, ar pranešime nurodytas planuojamų statybos darbų laikas atitinka Institucijos nustatyto statybos darbų pradžios ir pabaigos laiko reikalavimus, ar jame pateikta Triukšmo valdymo įstatymo 14 straipsnio 2 dalyje nurodyta informacija. Institucija, nustačiusi pranešimo apie planuojamus statybos darbus trūkumus, ne vėliau kaip per 5 darbo dienas nuo Taisyklių 6 punkte nurodyto pranešimo pateikimo turi kreiptis į pranešimą pateikusį asmenį, prašydama ne vėliau kaip per 5 darbo dienas nuo triukšmo šaltinių valdytojo informavimo apie nustatytus trūkumus patikslinti ar pateikti trūkstamą informaciją. Institucija, atsižvelgdama į kriterijus, nurodytus Taisyklių 5 punkte, sudaro planuojamų tikrinti Triukšmo šaltinių valdytojų, kurie nėra ūkio subjektai, sąrašą bei, atlikdama patikrinimus, atlieka šiuos veiksmus:
8.1. kaupia gautą informaciją, ją sistemina, analizuoja ir teikia pasiūlymus triukšmui mažinti;
8.2. teikia reikalavimus triukšmo šaltinių valdytojams, kurie nėra ūkio subjektai, triukšmo prevencijos ir mažinimo priemonėms įgyvendinti;
8.3. triukšmo šaltinių valdytojams, kurie nėra ūkio subjektai, siūlo pašalinti nustatytus trūkumus, pateikti papildomą informaciją;
8.4. kontroliuoja, kaip įgyvendinamos nurodytos triukšmo mažinimo priemonės.
9. Triukšmo šaltinių valdytojų, kurie nėra ūkio subjektai, sąrašas ir jo pakeitimai  gali būti skelbiami Biržų rajono savivaldybės interneto svetainėje.
10. Triukšmo šaltinių valdytojų, kurie nėra ūkio subjektai, neplaniniai statybos darbų patikrinimai atliekami Institucijai gavus asmenų motyvuotą prašymą arba skundą dėl Triukšmo valdymo įstatymo ar kitų teisės aktų, reglamentuojančių triukšmo valdymą, pažeidimų, susijusių su atliekamų statybos darbų keliamu triukšmu. 
11. Iki neplaninio patikrinimo vietoje pradžios Institucija nustato, ar:
11.1. triukšmo šaltinių valdytojai, dėl kurių atliekamų statybos darbų keliamo triukšmo skundžiamasi ar apie kurį pranešama, Institucijai yra pateikę Taisyklių 6 punkte nurodytą pranešimą;
11.2. statybos darbai pagal prašymuose arba skunduose pateiktą informaciją atliekami Taisyklių 6 punkte nurodytame pranešime nustatytu statybos darbų atlikimo laiku, ar statybos darbai atliekami Institucijos nustatytu statybos darbų pradžios ir pabaigos laiku.
12. Per neplaninį patikrinimą vietoje Institucija įvertina, ar statybos darbai, dėl kurių skundžiamasi ar apie kuriuos pranešama, atliekami Institucijos nustatytu statybos darbų pradžios ir pabaigos laiku, ar statybos darbų keliamo triukšmo lygis atitinka sveikatos apsaugos ministro nustatytų triukšmo ribinių dydžių reikalavimus.
13. Neplaninis patikrinimas vietoje atliekamas iš anksto neįspėjus.
14. Prieš Triukšmo šaltinių valdytojų veiklos planinį patikrinimą, likus ne mažiau kaip 2 darbo dienoms, Institucija informuoja Triukšmo šaltinių valdytojus apie numatomą vykdyti patikrinimą, nurodydamas planuojamo patikrinimo laiką.
15. Planiniai patikrinimai atsižvelgiant į statybos darbų trukmę ir kitus kriterijus atliekami  ne rečiau kaip kartą per ketvirtį. 
16. Planinio patikrinimo ilgiausia trukmė yra 2 darbo dienos nuo patikrinimo pradžios. Planinio patikrinimo trukmė gali būti pratęsta, bet ne ilgiau kaip iki 7 dienų. Patikrinimas laikomas baigtu, kai surašomas ir tinkamai įforminamas patikrinimo aktas (Taisyklių 2 priedas).
17. Vykdant triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolę, triukšmo matavimus atlieka atitikties įvertinimo įstaiga (toliau – Laboratorija), kuri turi galiojantį Europos akreditacijos organizacijai priklausančios akreditavimo įstaigos išduotą akreditavimo pažymėjimą, suteikiantį teisę atlikti triukšmo ribinių dydžių triukšmo rodiklių matavimus.
18. Triukšmo matavimo datą ir laiką Institucija derina su Laboratorija ir nustato atsižvelgdamos į triukšmo šaltinių, dėl kurių skleidžiamo triukšmo skundžiamasi ar apie kurį pranešama, veikimo sąlygas bei triukšmo matavimams tinkamas meteorologines sąlygas. Triukšmo matavimo data ir laikas su Laboratorija suderinami likus ne mažiau kaip 3 darbo dienoms iki matavimo dienos. Triukšmo matavimo data ir laikas taip pat derinami su teritorijos ir (arba) patalpų, kuriose atliekami triukšmo matavimai ir į kurias negalima laisvai patekti, valdytojais.
19. Triukšmo matavimai atliekami patalpose ir (arba) teritorijose, kuriose privaloma laikytis nustatytų triukšmo ribinių dydžių. Triukšmo matavimai gali būti atliekami ir papildomuose taškuose, triukšmo šaltinių artimojoje aplinkoje ir (arba) garso sklidimo kelyje, kai reikia nustatyti konkretaus triukšmo šaltinio valdytojo valdomų triukšmo šaltinių specialųjį garsą. Triukšmo matavimai atliekami dalyvaujant Institucijos valstybės tarnautojams, pareigūnams ar darbuotojams, dirbantiems pagal darbo sutartį, įgaliotiems vykdyti Triukšmo valdymo įstatymo 13 straipsnio 2 dalies 9 punkte nurodytą triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolę.
20. Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės metu nustačius triukšmo ribinių dydžių viršijimą dėl skirtingų triukšmo šaltinių valdytojų valdomų triukšmo šaltinių triukšmo, kiekvieno triukšmo šaltinio valdytojo valdomų triukšmo šaltinių triukšmas (specialusis garsas) matavimo vietoje negali viršyti triukšmo lygio Lk (dB), kuris apskaičiuojamas pagal formulę:

Šioje formulėje:
Lrib. d. – triukšmo ribinis dydis, dB;
n – triukšmo šaltinių valdytojų, kurių valdomų triukšmo šaltinių triukšmo lygis matavimo vietoje yra didesnis nei Lrib.d. sumažintas 10 dB, skaičius.
21. Triukšmo matavimų protokolus Laboratorija Institucijai pateikia ne vėliau kaip per 3 darbo dienas nuo matavimų atlikimo dienos. Triukšmo, kylančio atliekant statybos darbus gyvenamosiose patalpose ir gyvenamosiose teritorijose, kontrolės metu triukšmo matavimų neapibrėžtys vertinamos triukšmo šaltinių valdytojų naudai.
22. Institucija, per patikrinimą nustačiusi Taisyklių reikalavimų pažeidimų, triukšmo šaltinių valdytojams pateikia reikalavimą pateikti Institucijai pranešimą, kuriame būtų Triukšmo valdymo įstatymo 14 straipsnio 2 dalyje nurodyta informacija, statybos darbus atlikti Institucijos nustatytu statybos darbų pradžios ir pabaigos laiku bei laikytis sveikatos apsaugos ministro nustatytų triukšmo ribinių dydžių reikalavimų.
Nustatytus triukšmo prevencijos ir mažinimo priemonių įgyvendinimo reikalavimus turi įvykdyti juridiniai asmenys, atliekantys statybos, rekonstrukcijos, remonto darbus viešosiose vietose, miesto ir kaimo gyvenamosiose vietovėse, – ne vėliau kaip per 4 kalendorines dienas,  fiziniai asmenys – ne vėliau kaip per 3 kalendorines dienas.
23. Kai viršijami triukšmo ribiniai dydžiai, laikinai gali būti ribojama triukšmo šaltinių veikla ar taikomos kitos triukšmo prevencijos ir mažinimo priemonės.
24. Pasibaigus Taisyklių 22 punkte nurodytam terminui Institucijos triukšmo šaltinių valdytojams pateiktiems reikalavimams įvykdyti, per mėnesį atliekamas pakartotinis neplaninis patikrinimas. Pakartotinis neplaninis patikrinimas vietoje atliekamas iš anksto neįspėjus.
25. Pakartotinio neplaninio patikrinimo metu nustačius, kad neįgyvendinti Taisyklių 22 punkte nurodyti triukšmo prevencijos ir mažinimo priemonių įgyvendinimo reikalavimai, pagal Lietuvos Respublikos administracinių nusižengimų kodeksą pradedama administracinio nusižengimo teisena dėl Triukšmo valdymo įstatymo ir kitų teisės aktų, reglamentuojančių triukšmo valdymą, nevykdymo ar pažeidimo.
26. Įsiteisėjus nutarimui, kuriuo triukšmo šaltinio valdytojas yra nubaudžiamas už Triukšmo valdymo įstatymo, Taisyklių reikalavimų pažeidimus ar viešosios rimties trikdymą statybų metu, administracinio nusižengimo byloje, Institucija reikalauja, kad triukšmo šaltinio valdytojas, kuris nėra ūkio subjektas, taikytų triukšmo prevencijos ir mažinimo priemones, tikslintų ir keistų triukšmo šaltinių naudojimo trukmę ir konkretų šių šaltinių veiklos pradžios ir pabaigos laiką bei nustato reikalavimo įvykdymo terminą.




IV. BAIGIAMOSIOS NUOSTATOS
27. Triukšmo šaltinių valdytojai, kurie nėra ūkio subjektai, privalo laikytis nustatytų triukšmo ribinių dydžių, leidžiamo statybų darbų pradžios ir pabaigos laiko ir užtikrinti, kad naudojamų įrenginių triukšmo lygis neviršytų vietovei, kurioje naudojami triukšmo šaltiniai, nustatytų triukšmo ribinių dydžių, netrikdyti viešosios rimties.
28. Taisyklėse nustatytų reikalavimų laikymosi kontrolę užtikrina Institucijos valstybės tarnautojai, pareigūnai ar darbuotojai, dirbantys pagal darbo sutartį ir Lietuvos Respublikos administracinių nusižengimų kodekse nurodyti pareigūnai, turintys teisę surašyti administracinių nusižengimų protokolus už Taisyklių nesilaikymą.
29. Šių Taisyklių reikalavimus pažeidę asmenys atsako pagal Lietuvos Respublikos administracinių nusižengimų kodekso nuostatas.
_____________________


















Triukšmo šaltinių valdytojų, kurie nėra
ūkio subjektai, planinių patikrinimų
taisyklių 1 priedas

_____________________________________________________________________
(Vardas, pavardė)
_____________________________________________________________________
(Gyvenamosios vietos adresas)
_____________________________________________________________________
(Telefono numeris, el. pašto adresas)

Biržų rajono savivaldybės administracijai

PRANEŠIMAS
20____ - ____ -  ____  Nr. 
Biržai

Atsižvelgdamas į Lietuvos Respublikos triukšmo valdymo įstatymo 14 straipsnio 2 dalį, teikiu šią informaciją:

1. __________________ planuoju pradėti _____________________________________

              (data)                                                        (statybos, remonto, montavimo)

darbus gyvenamojoje vietovėje _____________________________________________________.

2. Darbai bus atliekami nuo __________________iki___________________________

                                                    (data)                                           (data)

3. Planuojamas triukšmo lygis _______________________________________________.

4. Planuojama triukšmo trukmė per parą _______________________________________.

5. Bus įgyvendintos šios triukšmo mažinimo priemonės:

_______________________________________________________________________________

_______________________________________________________________________________;

6. Informaciją pageidauju gauti________________________________ 
                                                           (el. paštu, raštu, telefonu)
  
7. Susipažinau ir įsipareigoju laikytis Biržų rajono savivaldybės tarybos 2017-4-27 sprendimo redakcija Nr. T-77 patvirtintų Triukšmo prevencijos Biržų rajono savivaldybės viešosiose vietose taisyklių nuostatų.

_____________                        _____________________________
3

(parašas)                                                        (vardas ir pavardė)
Triukšmo šaltinių valdytojų, kurie nėra
ūkio subjektai, planinių patikrinimų
taisyklių 2 priedas

BIRŽŲ RAJONO SAVIVALDYBĖS ADMINISTRACIJA

TRIUKŠMO ŠALTINIO VALDYTOJO VEIKLOS 
PRANEŠIMO NR.

PLANINIO PATIKRINIMO AKTAS

20____ - ____ -  ____  
Biržai

Atsižvelgiant į Triukšmo šaltinių valdytojų, kurie nėra ūkio subjektai, planinių  patikrinimų taisyklių 8 punktą, ir atliekant Triukšmo šaltinio valdytojo planinį patikrinimą, nustatyta, kad remonto darbai atliekami gyvenamojoje vietovėje, esančioje adresu  ______________________________________________________________________________,
(remontuojamų patalpų adresas)
kuri priklauso __________________________________________________________________
(tikrinamojo vardas, pavardė)
Nustatytos atliekamų darbų apimtys:
statybos, 	remonto,		montavimo,	griovimo.
Nustatytas atliekamų darbų pobūdis: 
 pertvarų griovimas, 	 baldų montavimas, 	 betonavimas, 
san. mazgų keitimas,	 plytelių klijavimas, 	 tinkavimas, 
elektr. instaliac. keitimas, 	 durų (langų) keitimas, 	 kita.
Kita ___________________________________________________________________________
_______________________________________________________________________________
Nustatyti naudojami triukšmo šaltiniai: 
 pneumatinis plaktukas, 	 diskinis pjūklas, 	elektr. oblius,
elektr. perforatorius,	elektr. maišytuvas,	 kampinis šlifuoklis
 kūjis, 		elektr. gręžtuvas,	 kita.
Kita ___________________________________________________________________________
_______________________________________________________________________________
Nustatyti darbus atliekantys rangovai ar asmenys _______________________________________
_______________________________________________________________________________
Pažeidimų nenustatyta / nustatyti pažeidimai : ________________________________________
(nereikalinga išbraukti)
_______________________________________________________________________________
_______________________________________________________________________________
_______________________________________________________________________________
_______________________________________________________________________________


Patikrinimą atliko                                     _____________                ______________________
(parašas)                       (vardas ir pavardė)

                                                     
image1.png




image2.emf
5.4. planuojamą triukšmo trukmę per parą;   5.5. triukšmo mažinimo priemones;   5.6. fizinių ar j uridinių asmenų, viešojo administravimo subjektų skundus ar pranešimus dėl  triukšmo valdymo reikalavimų pažeidimų.  

